b'\n_START_ARTICLE_\nAino-Maija Tikkanen\n_START_PARAGRAPH_\nAino-Maija Tikkanen (oik. Kinnunen; (2. marraskuuta 1927 Turku \xe2\x80\x93 3. maaliskuuta 2014 Helsinki) oli suomalainen n\xc3\xa4yttelij\xc3\xa4 ja lausuntataiteilija._NEWLINE_Tikkanen syntyi Turussa ja muutti Helsinkiin koului\xc3\xa4ss\xc3\xa4. H\xc3\xa4nen is\xc3\xa4ns\xc3\xa4 oli Uusi Aura -lehden p\xc3\xa4\xc3\xa4toimittaja Eino Tikkanen. Tikkasen teatteriura alkoi Intimiteatterissa, jossa h\xc3\xa4n oli 1952\xe2\x80\x931956. Sielt\xc3\xa4 h\xc3\xa4n siirtyi Tampereen Ty\xc3\xb6v\xc3\xa4en Teatteriin vuosiksi 1956\xe2\x80\x931961 ja toimi sen j\xc3\xa4lkeen Suomen teatterikoulun puheilmaisun opettajana_NEWLINE_1962\xe2\x80\x931971. Tikkasen elokuvaura alkoi 1950-luvulla elokuvissa Olemme kaikki syyllisi\xc3\xa4 ja Morsiusseppele. H\xc3\xa4n piti kuitenkin enemm\xc3\xa4n teatterista, ja vuosien varrella h\xc3\xa4n lopetti elokuvien teon l\xc3\xa4hes kokonaan. _NEWLINE_Tikkaselle my\xc3\xb6nnettiin Pro Finlandia -mitali vuonna 1983. H\xc3\xa4n oli taiteilijaprofessori vuosina 1985\xe2\x80\x931990._NEWLINE_Tikkanen oli naimisissa estetiikan professorin Aarne Kinnusen kanssa, ja heill\xc3\xa4 oli kolme lasta. Helsingin Sanomien p\xc3\xa4\xc3\xa4toimittaja Heikki Tikkanen oli Aino-Maija Tikkasen veli.'